Source: http://docplayer.hu/14465439-Amicus-curiae-az-alkotmanybirosaghoz.html
Timestamp: 2020-07-16 04:09:35+00:00

Document:
AMICUS CURIAE AZ ALKOTMÁNYBÍRÓSÁGHOZ - PDF Ingyenes letöltés
Download "AMICUS CURIAE AZ ALKOTMÁNYBÍRÓSÁGHOZ"
1 Kis János Sajó András AMICUS CURIAE AZ ALKOTMÁNYBÍRÓSÁGHOZ Alulírottak, Kis János egyetemi tanár és dr. Sajó András akadémikus, egyetemi tanár az alábbi amicus curiae levéllel fordulunk a T. Alkotmánybírósághoz. Ezzel egy már kialakult szokást folytatunk: a bíróság korábban már több alkalommal is befogadott ilyen levelet. Célunk az, hogy néhány szempontot fejtsünk ki dr. Kmetty Ildikó ügyvéd és dr. Takács Albert fôiskolai tanár (jelenleg az állampolgári jogok országgyûlési biztosának általános helyettese) november 25-én kelt és 1236/B/1993/1. számon elfogadott, majd június 5-én megújított indítványához (a továbbiakban: indítvány). Az indítvány részint az évi CLIV. törvény az új egészségügyi törvény (a továbbiakban: Eütv.) aihoz, részint pedig a Büntetô törvénykönyv aihoz fûz alkotmányossági kifogásokat. Az Eütv. kifogásolt cikkelyei elismerik a beteg jogát az egészségügyi ellátás visszautasításához és ahhoz, hogy megkapja a kellô ismereteken alapuló beleegyezéshez szükséges tájékoztatást, és kialakítja e jog gyakorlásának törvényi szabályait. Az indítvány e szabályok nagy részének alkotmányosságát kérdôjelezi meg, különösen azokét, melyek az életmentô, illetve életfenntartó kezelés visszautasításának eljárásáról rendelkeznek. A Btk. kifogásolt cikkelyei az emberölés, illetve az öngyilkosságban való közremûködés tényállásait határozzák meg és látják el szankciókkal. Az indítvány itt annak a helyzetnek az alkotmányosságát vitatja, hogy a jogalkotó nem vette ki az emberölésre vonatkozó 166. hatálya alól azokat az eseteket, amikor egy másik ember (egy orvos) a gyógyíthatatlan beteg kérésére és az ô érdekében, a halálhoz vezetô természetes folyamatnak elébe vágva megszakítja a beteg életét; továbbá hogy nem vette ki az öngyilkosságban való közremûködésre vonatkozó 168. hatálya alól azokat az eseteket, amikor egy másik ember (egy orvos vagy egy hozzátartozó) a gyógyíthatatlan beteg kérésére és az ô érdekében segítséget nyújt ahhoz, hogy a beteg maga vágjon a halálhoz vezetô természetes folyamat elébe, megszakítva saját életét. Az indítvány elsô, terjedelmesebb része a passzív eutanázia gyakorlását lehetôvé tevô szabályok nagy részét minôsíti alkotmányellenesnek. A második rész az aktív eutanázia, illetve a gyógyíthatatlan beteg öngyilkosságához való segítségnyújtás gyakorlásához szükséges szabályok hiányát minôsíti alkotmányellenesnek. Az indítványozók szerint az emberi méltósághoz fûzôdô jog [alkotmány 54. (1) bekezdés] magában foglalja azt a jogot, hogy az ember maga rendelkezhessen arról, vállalni kívánja-e a halálhoz vezetô betegséggel, illetve a betegség kibontakozását fékezô kezeléssel járó testi és lelki szenvedéseket. Álláspontjuk szerint ebbôl az következik, hogy az államnak lehetôvé kell tennie mind azt, hogy a beteg megfelelô eljárási szabályok között visszautasítsa az egészségügyi ellátás bármely formáját, mind pedig azt, hogy ugyancsak megfelelô eljárási szabályok között segítséget kapjon a felfogása szerinti méltó halál elnyeréséhez, akár aktív eutanázia, akár az élet befejezéséhez való segítségnyújtás formájában. Az itt következô levél szerzôi ezekkel a megállapításokkal egyetértenek. Tapasztalataink szerint az alkotmányos demokráciában élô társadalmak jogfelfogása ugyanebbe az irányba tart. Ez a magyar társadalomra is igaz. Ilyen vagy olyan indoklással a hazai közvélemény döntô többsége kívánatosnak tartja, hogy a halállal szembenézô embernek szabadságában álljon mind a kezelés elutasítása, mind pedig a segítségkérés ahhoz, hogy életét ô maga fejezze be, vagy ha erre már nem képes orvos szabadítsa meg a halálhoz vezetô betegség testi és lelki szenvedéseitôl. A passzív és az aktív eutanázia, valamint az élet külsô segédlettel való befejezése ugyanazon erkölcsi kérdéseket vetik föl: mit tartalmaz az emberi méltósághoz való jog az élet utolsó stációjában. De sajátos etikai és világnézeti kérdések is fölvetôdnek e két területen. A kezelés visszautasításához fûzôdô jog is az emberi méltósághoz való, alapvetô jog leszármazottja, de a kettô között van egy közvetítô elv, amely szerint senki nem kötelezhetô arra, hogy mások szolgáltatásait akarata ellenére igénybe vegye. Mivel ez a közvetítô elv meglehetôs pontossággal megfogalmazható és igen széles elismertséget élvez, ezért a kezelés visszautasításához fûzôdô jog viszonylag könnyen igazolható. A méltó halál elnyeréséhez való segítségkérés nem támaszkodik sem erre, sem más hasonló közvetítô elvre; közvetlenül az emberi méltósághoz való jog értelmezésébôl kell eljutni oda, hogy a kért segítség megadását az államnak lehetôvé kell tennie azaz létre kell hoznia azokat a szabályokat, amelyek alapján a segítés megengedett. A jogi helyzet is más és más a két esetben. A passzív eutanáziához való jo- 134 / DÖNTÉS ELÔTT FUNDAMENTUM / SZÁM
2 got az Országgyûlés már elismerte, és szabályokat alkotott e jog gyakorlására; ezeknek a szabályoknak az alkotmányossági vizsgálata van most napirenden. Az aktív eutanázia, illetve az élet befejezésében nyújtott segédlet törvényi meghatározása még várat magára; ezt a helyzetet kifogásolja az indítvány. Levelünk elsô része az Eütv aival szemben megfogalmazott kifogásokhoz fûz észrevételeket. A második rész a Btk aival szembeni kifogásokkal foglalkozik. I. Az Eütv ának (1) bekezdése általában ismeri el a beteg önrendelkezési jogát, a 15. (2) bekezdése a kezelés és ellátás visszautasításához való jogot, a 15. (3) bekezdése pedig a tájékozott beleegyezéshez, a döntés által megkívánt információkhoz való jogot. Az indítvány szerint a következô paragrafusokban kialakított részletes szabályozás azonban alkotmányellenes módon korlátozza ezeket a jogokat. Az alkotmánysértés a következôképpen áll elô. A kezelés visszautasításához és a tájékozott beleegyezéshez fûzôdô jogok egy alkotmányos alapjogot az emberi méltósághoz való jogot valósítanak meg az egészségügyi ellátás területén. Alkotmányos alapjog gyakorlását az Alkotmánybíróság állandó értelmezési gyakorlata szerint csak szigorú feltételek közt lehet szabályozni. A szabályozás eleget kell tegyen a szükségesség arányosság követelményének, és meg kell feleljen az alkotmány 8. (2) bekezdésében foglalt feltételnek, amely szerint alapjog lényeges tartalmát törvény sem korlátozhatja. Az indítványozók szerint az Eütv aiban foglalt részletes szabályozás, különösképpen annak az életmentô, illetve életfenntartó kezelés visszautasítását szabályozó része nem felel meg ezeknek az alkotmányossági elôírásoknak, s ezért sérti az emberi méltósághoz való jogot, így alkotmányellenes. Levelünknek ebben a részében szeretnénk néhány megfontolással alátámasztani ezt az állítást. A 15. (2) bekezdése az ellátás formájától és funkciójától függetlenül, teljes általánosságban kimondja, hogy az önrendelkezési jog gyakorlása keretében a beteg szabadon döntheti el, hogy kíván-e egészségügyi ellátást igénybe venni [...] figyelembe véve a 20. -ban elôírt korlátozásokat. Ezzel az Eütv. elismeri a betegnek azt a jogát is, hogy akár az életmentô, illetve életfenntartó kezelések elôl is elzárkózzék, vagy a már megkezdett kezelés abbahagyásáról döntsön. Az önrendelkezési jog miként az indítványozók is rámutatnak az Alkotmánybíróság állandó értelmezési gyakorlata szerint egy alkotmányos alapjog, az alkotmány 54. -ának (1) bekezdésében megfogalmazott emberi méltósághoz való jog egyik aspektusa. Ezért az életmentô, illetve életfenntartó kezelés visszautasításának szabályai az emberi méltósághoz való jog gyakorlását szabályozzák. Az alábbiakban a teljesség igénye nélkül sorra vesszük az indítvány által kifogásolt törvényhelyeket; célunk az, hogy megmutassuk: az Eütv. idevágó szabályai valóban nem állják ki a szükségesség arányosság próbáját (néhol pedig az önkényesség tilalmába ütköznek). Majd összefoglalóan rá fogunk mutatni, hogy a szükségtelen és aránytalan (néhol egyenesen önkényes) korlátozások összeadódása kiüresíti, alkalmazhatatlanná teszi az életmentô, életfenntartó kezelés visszautasításának jogát, s ezzel e jog lényeges tartalmát korlátozza. a) A 20. (3) bekezdése szerint az életfenntartó vagy életmentô beavatkozás visszautasítására csak abban az esetben van lehetôség, ha a beteg olyan súlyos betegségben szenved, amely az orvostudomány mindenkori állása szerint rövid idôn belül megfelelô egészségügyi ellátás mellett is halálhoz vezet és gyógyíthatatlan. Ez a rendelkezés indokolatlanul megfosztja a visszautasítás jogától azt a beteget, aki gyógyíthatatlan és gyötrelmes, de hosszú lefolyású betegségben szenved: az ô önrendelkezésének teljes kizárása szükségtelen és aránytalan. A meghatározatlan rövid idôn belül feltétel ráadásul a jogbiztonság követelményét is sérti. b) A 20. (4) bekezdése szerint a visszautasítás csak akkor érvényes, ha egy háromtagú orvosi bizottság a beteget megvizsgálta és egybehangzóan, írásban nyilatkozik arról, hogy a beteg döntését annak következményei tudatában hozta meg, illetve, hogy a (3) bekezdés szerinti feltételek fennállnak, továbbá a beteg az orvosi bizottság nyilatkozatát követô harmadik napon két tanú elôtt ismételten kinyilvánítja a visszautasításra irányuló szándékát. Az orvosi bizottság döntését követô harmadik napon esedékes megerôsítô nyilatkozat elôírása indokolatlanul nehezíti a beteg akaratának érvényesítését, és meghosszabbítja testi-lelki szenvedéseit, hisz a betegnek már így is legalább három alkalommal ki kellett nyilvánítania szándékát: egyszer az akaratát rögzítô közokirat elkészítésekor, egyszer még ezt megelôzôen, hisz enélkül a közokirat készítésére sor sem kerül, s végül az orvosi bizottság elôtt. Az újabb nyilatkozattétel követelménye tehát szükségtelen terhet ró a betegre. c) A 20. (5) bekezdése szerint a háromtagú bizottságnak egyik tagja pszichiáter szakorvos, akinek nem lehet más feladata s az ellátás visszautasításának részletes szabályait tartalmazó 117/1998 (VI. 16.) kormányrendelet (a továbbiakban: R.) ezt ki is mond- FUNDAMENTUM / SZÁM DÖNTÉS ELÔTT / 135
3 ja, mint hogy meggyôzôdjön arról, vajon a beteg rendelkezik-e a döntés meghozatalához szükséges belátási képességgel [R. 3. (3) bekezdés]. Ez a rendelkezés fôszabállyá teszi, hogy a belátási képesség megléte kétséges, ellenôrzésre szorul, ami szükségtelenül és aránytalanul korlátozó feltételezés. Ha egy máskülönben cselekvôképes ember az állapotáról adott orvosi értékeléssel összhangban lévô akarati elhatározásra jut és amellett következetesen kitart, akkor alapesetben el kell fogadni, hogy a döntés kompetens és racionális; a belátási képesség vizsgálata akkor indokolt, ha az orvosok vagy a hozzátartozók jeleit észlelik a sérülésének. Ezért a törvény nem írhatja elô alapesetként a belátási képesség vizsgálatát, hanem arra kell lehetôséget teremtenie, hogy erre a sérülésre utaló jelek észlelése esetén sor kerüljön. d) A 22. (4) bekezdés b) pontja szerint ha az ellátás visszautasításáról szóló döntés meghozatalakor már cselekvôképtelen beteg korábban helyettes döntéshozót jelölt ki, akkor a háromtagú orvosi bizottság vizsgálja, hogy vajon ez a személy döntését annak következményei tudatában hozta meg. A kormányrendelet egyértelmûvé teszi, de anélkül is megállapítható, hogy a vizsgálódás arra irányul, hogy a helyettes döntéshozó rendelkezik-e belátási képességgel [R. 5. (2) bekezdés]. Erre is vonatkozik az, amit az elôzô pontban írtunk: cselekvôképes személy esetében fôszabályként vélelmezni kell, hogy a belátási képesség adva van; a belátási képesség vizsgálatát külön indok fennállása esetén lehet csak elrendelni, s ezeket az indokokat a törvénynek meg kell fogalmaznia, ellenkezô esetben a korlátozás szükségtelen és aránytalan, ráadásul önkényes is. e) A 23. (1) bekezdése szerint a beavatkozás megszüntetésére, illetve mellôzésére csak abban az esetben kerülhet sor, ha a beteg erre irányuló akarata világosan és meggyôzô módon kideríthetô. Kétség esetén a beteg késôbb tett, személyes nyilatkozatát kell figyelembe venni; ennek hiányában az életfenntartó, illetve életmentô beavatkozás elvégzéséhez történô beleegyezést vélelmezni kell. A törvényben különösen a 20. (2), (3) és (4) bekezdésében foglalt eljárási feltételek között tett nyilatkozat csakis olyan lehet, hogy abból a beteg akarata világosan és meggyôzô módon kideríthetô. Ennek híján nem is lehet közokiratba foglalt nyilatkozatot tenni: ez önmagában is elégséges a homály és bizonytalanság eloszlatására. A többi eljárási kellék hozzáadása több mint elégséges biztosítékot ad az akaratnyilvánítás világos és meggyôzô voltára. Ezért a jogalkotó csakis arra gondolhatott, hogy a beteg magatartása a nyilatkozat megtétele után válik bizonytalanná és kétértelmûvé. Ebben az esetben azonban az ellátó intézmény feladata az, hogy megkérdezze ôt, vissza kívánja-e vonni nyilatkozatát. A visszavonás minden alaki feltétel nélkül, könnyen elvégezhetô. Ha a beteg ezt ennek ellenére nem teszi meg, a 23. (1) bekezdése szerint mégis vélelmezni kell. Az, hogy az orvos a beteg akaratnyilvánítása nélkül vélelmezheti írásban kifejezett akaratának megváltozását, az önrendelkezési jog önkényes elvonása, és a jogbiztonságot is sérti. Összegezve: a sorra vett rendelkezések megítélésünk szerint önmagukban is alkotmányellenesek, mivel minden esetben az önrendelkezési jog szükségtelen és aránytalan, némely esetekben pedig önkényes, illetve a jogbiztonságot sértô korlátozását jelentik. Együttesen pedig kimerítik az alkotmánysértésnek azt az esetét is, mely alapjog lényeges tartalmának korlátozásában áll. Az Alkotmánybíróság állandó értelmezési gyakorlata szerint a lényeges tartalom korlátozásának elégséges ismérve, hogy az adott alapjog kiüresedik, gyakorolhatatlanná válik. Lásd például az 51/1991. (X. 19.) AB határozatot, mely szerint a katonai szolgálati rend és a függelmi viszonyok elleni csoportos szembeszegülés kizárására és megelôzésére rendelt tilalmak [...] nem terjedhetnek odáig, hogy az érintett jog alapvetô rendeltetésének érvényre jutását gátolják, mert ez az alapjog lényeges tartalmának korlátozása lenne. Vagy lásd az 1/1993. (I. 13.) AB határozatot, mely így fogalmaz: Nem tekinthetô alkotmányosnak az a törvényi szabályozás, amely az önkormányzatok szervezetét olyan módon szabályozza, hogy az a szervezetalakításhoz való jog lényeges tartalmát korlátozza, az önkormányzati jog tartalmának kiüresedéséhez, annak tényleges elvonásához vezet... Az Eütv. rendelkezései olyan mértékben teszik nehézzé és bizonytalanná az életmentô, illetve életfenntartó kezelés visszautasításához fûzôdô jog gyakorlását, ami magát a jogot üresíti ki. A betegnek elvben jogában áll visszautasítani az életmentô, illetve életfenntartó kezelést, ám e jog gyakorlását a törvény olyan sok feltételhez köti és annyira kiszámíthatatlanná teszi, hogy arra csak egészen ritka kivételképpen nyílik lehetôség, és a beteg akkor sem tudhatja, hogy döntése meg fog-e valósulni. Ez a megállapítás nem pusztán elvi veszélyre utal. Noha nem végeztünk empirikus kutatást arról, hogy a jogszabály megalkotása és hatálybalépése óta eltelt öt év alatt mûködésbe léptek-e a kezelés visszautasítására tett nyilatkozat, illetve az elôzetes jognyilatkozat eljárásai, egészségügyi intézményeknél, érdek- és jogvédô szervezeteknél tájékozódván arra az eredményre jutottunk, hogy a törvény által kilátásba helyezett eljárások nem léteznek. Ugyanerre utal az is, hogy a Komplex Jogtár nem tartalmaz olyan döntvényt, mely az Eütv. elôzetes jognyilatkozatra, illet- 136 / DÖNTÉS ELÔTT FUNDAMENTUM / SZÁM
4 ve életmentô, életfenntartó kezelés visszautasítására vonatkozó rendelkezéseihez kapcsolódna. A T. Alkotmánybíróság bizonyára maga is tájékozódott már a tényleges joggyakorlatról. Mindenesetre e levél írói úgy gondolják, hogy az indítvány által az Eütv aival szemben megfogalmazott alkotmányossági kifogások elbírálásában döntô szerep illeti meg a tapasztalatok értékelését. Ezek a tapasztalatok sajnos alátámasztják az indítványozók álláspontját, mely szerint a kialakított szabályozás alapjog lényeges tartalmát korlátozza. Összegezve: egyetértünk az indítványozókkal abban, hogy az életmentô, illetve életfenntartó kezelés visszautasításának jelenlegi szabályozása ellehetetleníti e jog gyakorlását, és ezért alkotmányellenes. II. Azokban az országokban, ahol törvényes lehetôség van arra, hogy egy másik személy segítsen a gyógyíthatatlan betegnek élete befejezésében, illetve aktív eutanáziában részesítse ôt, körültekintô szabályok határozzák meg, hogy milyen állapotban lévô ember kérhet akár segítséget életének befejezéséhez, akár aktív eutanáziát, hogy ki jogosult a beteg kérését teljesíteni, milyen eljárást kell alkalmaznia, hogy a törvényi feltételek meglétét elôzetesen ki állapítja meg, s végül, hogy utólag mi módon ellenôrzik azok betartását. E szabályok létrehozása nem kerülhetô meg: biztosítékok kellenek ahhoz, hogy az élet befejezésében közremûködô személy nem jár el könnyelmûen vagy szakszerûtlenül, továbbá hogy nem él vissza a beteg kiszolgáltatott helyzetével. Ha tehát a jogalkotó kivenné a Btk ának hatálya alól az aktív eutanáziát, a 168. hatálya alól pedig a gyógyíthatatlan betegnek nyújtott segítséget, hogy életét saját kezével fejezhesse be, akkor olyan cselekményeket dekriminalizálna, melyek a jog által elismert esetekben, a jog által meghatározott eljárás szabályai közt teszik hozzáférhetôvé a gyógyíthatatlan beteg ember számára az általa méltónak tartott halált. Magyarországon ilyen szabályok jelenleg nem léteznek, bár a legutolsó években elindult valamelyes társadalmi vita arról, hogy létrehozzák-e ôket, és a közvélemény döntô többsége támogatná a megalkotásukat. Ezért a Btk aira vonatkozó indítvány értelmezésünk szerint arra vonatkozik, hogy az Alkotmánybíróság hívja fel az Országgyûlést a méltó halál elnyerésében való segítségnyújtás szabályainak megalkotására, valamint arra, hogy az e szabályok betartásával végrehajtott cselekményeket vonja ki a Btk. emberölést tilalmazó ának, illetve az öngyilkosságban való közremûködést tilalmazó ának hatálya alól. Megítélésünk szerint ennek az indítványnak az értékelésekor az elsô kérdés az: vajon az alkotmány hivatkozott helyei, az Alkotmánybíróság állandó értelmezési gyakorlatának megfelelôen, indokolják-e a mulasztásban megnyilvánuló alkotmánysértés megállapítását. Mindenekelôtt a hivatkozási alapul szolgáló alkotmányos alapjogot kell közelebbrôl szemügyre venni. Az indítványozók az alkotmány ának (1) bekezdését hívják fel álláspontjuk alátámasztására: A Magyar Köztársaságban minden embernek veleszületett joga van az élethez és az emberi méltósághoz, amelyektôl senkit nem lehet önkényesen megfosztani. Ezért elôször mi is ahhoz fûzünk néhány észrevételt, hogy mit mondanak az Alkotmánybíróság irányadó határozatai az élethez és az emberi méltósághoz való jogról. A halálbüntetés eltörlésérôl rendelkezô 23/1990. (X. 31.) AB határozat, valamint a terhességmegszakítás alkotmányos feltételeit vizsgáló 64/1991. (XII. 17.) AB határozat a következôket állapítja meg: 1. az élethez való jog az emberi méltósághoz való joggal egységben, tôle elválaszthatatlanul illeti meg alanyát; 2. az emberi méltósághoz való jog korlátozása szükségszerûen, minden esetben, fogalmilag önkényes, ezért az élethez való jog korlátozása is fogalmilag önkényes, amibôl az következik, hogy mindkét jog fogalmilag, abszolút módon korlátozhatatlan; 3. az államot, túl azon, hogy köteles tartózkodni az élethez való jog megsértésétôl, intézményes életvédelmi kötelezettségek is terhelik. Mi következik ezekbôl a megállapításokból a méltó halál elnyeréséhez való segítségnyújtás alkotmányos megítélésére nézve? Mindenekelôtt szeretnénk leszögezni: nem következik belôlük, hogy az ilyen segítségnyújtás törvényi szabályainak megalkotása az alkotmányba ütközne. Ez a következmény akkor adódnék, ha az aktív eutanázia, illetve az élet befejezéséhez való segítségnyújtás az élethez való jog korlátozásának minôsülne. Véleményünk szerint sem az irányadó társadalmi felfogás, sem az alkotmány szövege, sem az Alkotmánybíróság kialakult felfogása nem vonja maga után ezt a minôsítést. Elôször, az élethez való jog korlátozhatatlansága nem tartalmazza, hogy az életet ne lehetne a gyógyíthatatlan beteg érdekében és az ô akaratát követve megrövidíteni. Csak akkor tartalmazná ezt, ha az Alkotmánybíróság az élethez való jog olyan értelmezését tulajdonítaná a Magyar Köztársaság alkotmányának, mely szerint e jog alanya semmi körülmények között nem rendelkezhet afölött, hogy miként fejezi be az életét. Ilyen értelmezést a bíróság eddig nem FUNDAMENTUM / SZÁM DÖNTÉS ELÔTT / 137
5 tett magáévá arról, hogy az élethez való jog mit jelent az ember saját halála fölötti rendelkezés vonatkozásában, a testület egyáltalán nem nyilatkozott. Egyszóval ha az élethez való jog azt jelentené, hogy minden embernek joga van ahhoz, hogy senki ne dönthessen életének (a már megindult, természetes elhalálozási folyamatnak elébe vágó) megszakításáról, még ô maga sem, akkor (de csakis akkor) az élethez való jog korlátozhatatlansága kiindulópont lehetne az aktív eutanázia és az élet befejezésében való segédlet megengedô szabályozásának alkotmányellenessé nyilvánításához. Ha viszont az élethez való jog azt jelenti, hogy senki más nem dönthet az ember életének (a természetes elhalálozási folyamatnak elébe vágó) megszakításáról, akkor az élethez való jog korlátozhatatlan voltából semmi nem következik az aktív eutanázia és az élet befejezésében való segédlet alkotmányos megítélésére nézve. Másodszor, az élethez és az emberi méltósághoz való jog elválaszthatatlansága magában foglalja, hogy az élethez való jognak tartalmaznia kell az élet befejezése fölötti autonóm rendelkezés jogát. Az Alkotmánybíróság állandó értelmezése szerint ugyanis az emberi méltósághoz való jog tartalmazza az önrendelkezéshez való jogot, s ez a megállapítás az elválaszthatatlansági tézissel párosítva maga után vonja, hogy az élethez való jog elválaszthatatlan az önrendelkezéshez való jogtól. Továbbá ha az élethez való jog elválaszthatatlan az emberi méltósághoz való jogtól, akkor a méltóságban való élet, az emberhez méltó élet jogát jelenti márpedig semmi nem degradálja jobban az élet méltóságát, mint a testi-lelki kínoknak kiszolgáltatott ember magatehetetlen sodródása a biztos halál felé. Ezt az értelmezést támogatja az alkotmány szoros szövegértelmezése is: az 54. (1) bekezdése azzal a veszéllyel szemben védi az élethez való jog alanyát, hogy életétôl önkényesen megfosszák: megfosztani az életétôl csak akarata ellenére lehet valakit; nem nevezhetô megfosztásnak, ha egy embert saját kérésére segítenek hozzá az élet befejezéséhez. Végül megjegyezzük, hogy amennyiben az Alkotmánybíróság eltérne eddig követett felfogásától, mely szerint az élethez való jog elválaszthatatlan az önrendelkezési jogot is magában foglaló emberi méltósághoz való jogtól, akkor azzal a mindmostanáig következetesen képviselt álláspontjával is szembekerülne, mely szerint az állam világnézetileg semleges. Harmadszor, az állam intézményes életvédelmi kötelezettsége nem szolgálhat alapul az aktív eutanázia és az élet befejezéséhez való segítségnyújtás teljes körû, kategorikus tiltásához. Az intézményes életvédelmi kötelezettség az Alkotmánybíróság felfogásában az élethez való jogon alapszik, így a jog alanyát nem védheti saját jogának rovására. Az alkotmányossági mérlegelésbe a következôképpen lép be ez a kötelezettség. Ha mint a fentiek alapján jó okkal gondoljuk az élethez való jog kiterjed az élet befejezése fölötti önrendelkezésre, s ha az alany nem veszíti el ezt a jogát azokban az esetekben, amikor önállóan már nem képes gyakorolni, akkor nem lehet eleve, minden körülmények között büntetendô a segítségnyújtás e jog gyakorlásához. Ebbôl pedig kettôs kötelezettség háramlik az államra. Egyfelôl lehetôvé kell tennie az élet befejezését kívánó, de arra önállóan már nem képes beteg ember számára, hogy segítségkérése ne ütközzön a büntetôjog áthághatatlan korlátaiba. Azaz ki kell vennie a Btk. tényállásai közül a méltó halál elnyerésében való közremûködés megengedett eseteit. Másfelôl ezt úgy kell megtennie, hogy közben védelmet nyújt a kiszolgáltatott helyzetû betegnek az ellen, hogy mások az ô akaratát figyelmen kívül hagyva vagy manipulálva, illetve könnyelmûen és szakszerûtlenül eljárva rövidítsék meg az életét. Az állam intézményes életvédelmi kötelezettségébôl tehát nem következik, hogy az aktív eutanázia és az élet önkéntes befejezésében való közremûködés nem engedhetô meg. Az következik belôle, hogy ha az ilyen cselekvések megengedhetôk, akkor az államnak garanciális szabályokat kell kidolgoznia a gyakorlásukra, és a garanciális szabályoknak megfelelô cselekményeket ki kell vennie a büntetôjog hatálya alól. Ebben az esetben az ilyen garanciális szabályok megtagadásával az állam intézményes életvédelmi kötelezettségét sérti meg. Összefoglalva, az Alkotmánybíróság állandó értelmezési gyakorlata nem kötelezi el a testületet amellett, hogy az élethez való jog kizárná a beteg akaratát végrehajtó aktív eutanáziát, illetve az élet befejezésében való segédletet. Inkább az ellenkezô következtetés adódik belôle. Néhány további megfontolás ugyanebbe az irányba mutat. Mindenekelôtt: az a kérdés, hogy az élethez való jog melyik értelmezése felel meg a Magyar Köztársaság alkotmányának, egyebek közt attól is függ, melyik értelmezés van összhangban az alkotmányos joggyakorlattal. Magyarországon az öngyilkosság hosszú ideje nem bûncselekmény, és ez a gyakorlat megfelel a társadalomban szilárdan uralkodó erkölcsi közfelfogásnak. Ha azonban az élethez való jognak az az értelmezése válna irányadóvá, mely szerint minden embernek joga van ahhoz, hogy senki ne dönthessen élete (a természetes elhalálozási folyamatnak elébe vágó) megszakításáról, még ô maga sem, akkor az öngyilkosság újbóli kriminalizálását csak súlyos következetlenség árán lehetne elkerülni. Továbbá célszerû figyelembe venni az európai jogfejlôdés uralkodó irányzatait. Az elmúlt években két európai országban (Hollandiában és Belgiumban) 138 / DÖNTÉS ELÔTT FUNDAMENTUM / SZÁM
6 kivonták a büntetôjog hatálya alól a beteg kérésére, megfelelô eljárásban végrehajtott aktív eutanáziát, három másik országban (Németországban, Svájcban és Svédországban) pedig nem büntetik a gyógyíthatatlan beteg ember öngyilkosságában való orvosi közremûködést. Egyes esetekben már az angol joggyakorlat is hajlik a kivételek elismerésére. A Diane Pretty kontra Egyesült Királyság-ügyben született ítélet arról tanúskodik, a strasbourgi emberjogi bíróság nagyon közel került ahhoz, hogy kimondja: a gyógyíthatatlan ember öngyilkosságában való közremûködés kivételeket nem ismerô tiltása az Emberi és polgári jogok európai egyezségokmányába ütközik. Ha Magyarországon olyan alkotmányértelmezés válna irányadóvá, mely kategorikusan tiltja a gyógyíthatatlan beteg öngyilkosságában való közremûködést, illetve az aktív eutanáziát, ezzel a köztársaság alkotmánya egy olyan álláspont mellett kötelezôdne el, mely konfliktusban lesz a nem túl távoli jövôben várható emberjogi bírósági döntéssel, ami a jogalkotót alkotmánymódosításra kényszerítené. Azzal is számolni kell, hogy a tényleges orvosi gyakorlat Nyugat-Európában a jogfejlôdést messze megelôzve halad elôre a méltó halál biztosítása felé: felmérések tanúsága szerint Franciaországban 1991-ben az orvosok 36%-a nyilatkozta, hogy évente egy vagy két alkalommal gyakorolt eutanáziát, az Egyesült Királyságban ez az arány 12% volt 1994-ben. Belgiumban döntô lökést adtak az eutanázia-törvény megalkotásához a Deliens-bizottság által közzétett adatok, melyek szerint Flandriában 1998-ban 640 esetben került sor a beteg kérésére végrehajtott aktív eutanáziára (ez a szám az összes haláleset 1,1%-át tette ki), s ugyanebben az évben 1796 esetben (az összes haláleset 3,2%-ában) vetett véget orvos a haldokló beteg életének annak kérése nélkül. Végül fontos körülmény az európai közvélemény változása. Németországban 2000-ben a megkérdezettek csaknem 70%-a foglalt állást amellett, hogy a gyógyíthatatlan, szenvedô betegnek kérésére részesülnie kell aktív eutanáziában, egy 1998-as felmérés szerint Franciaországban 79% helyesli az aktív eutanáziát. Hasonló irányba mozdul el a közvélemény Magyarországon is: a Medián közvéleménykutató intézet 2000 decemberében végzett reprezentatív felmérése szerint a megkérdezettek 67%-a van az aktív eutanázia legalizálása mellett. Tegyük hozzá, hogy a évi népszámlálás alkalmával az összeírtak 74,6%-a sorolta magát valamilyen vallásfelekezethez. Ez azt jelenti, hogy a magukat vallásosként azonosító magyar állampolgárok több mint a fele egyetért az aktív eutanázia legalizálásával. Megállapítható tehát, hogy a legalizálással kapcsolatos álláspontok megoszlása nem felel meg a hívô és nem hívô emberek megoszlásának. Befejezésül szeretnénk az elmondottak fényében áttekinteni az indítványra adható válaszokat. A következô formai lehetôségek kínálkoznak. 1. A Btk aival kapcsolatban a jogalkotónak nem róható fel mulasztásban megnyilvánuló alkotmánysértés, mivel akár egy másik ember életének megszakítása, akár az életének megszakításában való közremûködés lehetôvé tétele alkotmányellenes volna. A fent kifejtettek azonban arra a következtetésre vezetnek, hogy ez az alternatíva több okból is aggályos. a) Az Alkotmánybíróság eddigi értelmezési gyakorlata, az élethez és az emberi méltósághoz való jog kialakított felfogása nem kívánja meg, hogy a testület alkotmányellenessé nyilvánítsa az aktív eutanázia és az élet befejezésében való közremûködés garanciális szabályok közti legalizálását; inkább a megengedô szabályozás irányába mutat. b) A legalizálás alkotmányellenessé nyilvánítása szembekerülne az Alkotmánybíróság eddig követett felfogásával, mely szerint az élethez való jog elválaszthatatlan az önrendelkezési jogot is magában foglaló emberi méltósághoz való jogtól, ezáltal a bíróságnak azzal a következetesen képviselt álláspontjával is, mely szerint az állam világnézetileg semleges. c) Az élethez való jog olyan értelmezése, mely a garanciális szabályok közti legalizálás alkotmányellenessé nyilvánítását alátámasztaná, nincs összhangban a magyar társadalom megszilárdult erkölcsi és jogi felfogásával (például csak súlyos következetlenségek árán hagyná büntetlenül az öngyilkosságot). d) Egy ilyen értelmezés nem felelne meg a magyar társadalom erkölcsi és jogi közfelfogásában jelenleg zajló változásoknak. e) Nem felelne meg ez az értelmezés az európai jogfejlôdés irányzatainak sem, melyek a strasbourgi bíróság nem oly távoli jövôben várható döntései útján a magyar államra nézve kötelezô következményekkel is fognak járni. Ezért kézenfekvôen kínálkozik az a válaszlehetôség, mely szerint 2. a mulasztásban megnyilvánuló alkotmánysértés megállapítható, mivel alkotmányellenes az, hogy az állam megtagadja a törvényes eljárási szabályokat, melyek között a gyógyíthatatlan beteg ember kérheti és elnyerheti akár az élete saját kezû megszakításához való segítséget, akár az aktív eutanáziát. E levél szerzôi szerint az államnak valóban intézményes kötelezettsége, hogy rendelkezésre bocsássa ezeket a szabályokat. Fentebb amellett érveltünk, hogy ez a felfogás összhangban van a Magyar Köztársaság alkotmányával. Véleményünk szerint azonban a mulasztásban megnyilvánuló alkotmányellenesség kimondásához nem feltétlenül elegendô, hogy egy al- FUNDAMENTUM / SZÁM DÖNTÉS ELÔTT / 139
7 kotmányos alapjog megkívánja a gyakorlásához szükséges de egyelôre hiányzó szabályozást. a) Mulasztásban megnyilvánuló alkotmányellenesség akkor állapítható meg minden további nélkül, amikor a jogalkotó olyan szabályok létrehozását mulasztotta el, melyek viszonylag rövid idôn belül valóban megalkothatók. Ennek megfelelôen az Alkotmánybíróságról szóló évi XXXII. törvény leszögezi, hogy a bíróság a mulasztást elkövetô szervet határidô megjelölésével felhívja feladatának teljesítésére [49. (1) bekezdés]. Az ésszerû határidô nem lehet hosszabb egy-két évnél. Ebbôl következôen mulasztásban megnyilvánuló alkotmányellenességet ott lehet megállapítani, ahol az alkotmányellenesnek minôsített helyzet ennyi idôn belül felszámolható. b) Az adott esetben ilyen szûk idôhatáron belül a szükséges szabályok aligha alkothatók meg. A társadalmon belül még épp csak hogy megindult e kérdés vitája. Sem az egészségügyi hatóságok, sem a jogalkotó, sem a tágabb közvélemény körében nem került BÁR A GYÓGYÍTHATATLAN EMBER ÖNGYILKOSSÁGÁBAN VALÓ KÖZ- REMÛKÖDÉS ÉS A GYÓGYÍTHATAT- LAN EMBER KÉRÉSÉRE ALKALMA- ZOTT AKTÍV EUTANÁZIA SZABÁ- LYAINAK HIÁNYA ÖNMAGÁBAN NEM JELENT ALKOTMÁNYELLENES HELYZETET, DE ALKOTMÁNYELLE- NESSÉ VÁLHAT A HELYZET AKKOR, HA A JOGALKOTÓ ÉS A JOGALKAL- MAZÓ EGYÁLTALÁN NEM TESZNEK LÉPÉSEKET AZ ELENGEDHETETLEN TÁRSADALMI VITA ÉS SZAKMAI MÉRLEGELÉS ELINDÍTÁSÁRA. még sor a passzív eutanázia 1997-ben elfogadott szabályozása kapcsán szerzett tapasztalatok feldolgozására: a kudarc beismerésére és a továbbgondolásra. Miközben a magyar állampolgárok kétharmada az aktív eutanázia legalizálása mellett áll, kisebbségi ellenzôit erôs erkölcsi és világnézeti meggyôzôdések vezérlik; ezért a vitának nemcsak szabályozástechnikai kérdéseket kell elrendeznie, hanem arra is módot kell teremtenie, hogy a jogalkotás megbékélést hozzon a különbözô világnézetû és erkölcsi felfogású emberek között. Ugyanakkor szükség van a tényleges orvosi gyakorlat nyílt megbeszélésére, és figyelembe kell venni az orvostudomány pillanatnyi állapotát is. Ez visszavezet ahhoz a válaszhoz, mely szerint 3. a mulasztásban megnyilvánuló alkotmányellenesség megállapítására nincs kényszerítô ok. De amire most jutottunk, az mégsem azonos az 1. pontban foglaltakkal. Nem azért állítjuk, hogy nincs alkotmányellenes mulasztás, mintha akár egyetlen gyógyíthatatlan beteg ember életének az ô kérésére, az ô érdekében történô megszakítását, akár az életének megszakításában való közremûködést szabályozó rendelkezések minden körülmények között alkotmányellenesek volnának. Hanem azért, mert a hiányzó szabályok létrehozásához hosszú idôre van szükség. Mind a kérdés elvi alapjairól való nyilvános gondolkodásnak, mind a lehetséges szabályok elônyeit és hátrányait szembesítô mérlegelésnek a jelenleginél jóval messzebbre kell jutnia ahhoz, hogy a szabályozás hiánya mulasztásban megnyilvánuló alkotmánysértésnek minôsüljön. Az idôtényezô figyelembevétele nem pusztán jogtechnikai kérdés. Azzal, hogy a bíróság olyankor állapít meg mulasztásban megnyilvánuló alkotmányellenességet, amikor az alkotmány által megkívánt szabályok záros határidôn belül megalkothatók, és tartózkodik ettôl, amikor a szabályokban való megállapodás hosszú idôt vesz igénybe, teret hagy a törvényhozásnak és a tágabb nyilvánosságnak, hogy elvégezzék a maguk munkáját az alkotmányos gyakorlat kialakításában. Ezt a fáradságos munkát az Alkotmánybíróság nem takaríthatja meg a társadalomnak. Az indok különbségébôl egy további különbség is adódik. Ha azért nem áll fönn mulasztásban megnyilvánuló alkotmányellenesség, mert a gyógyíthatatlan beteg ember életének az ô kérésére, az ô érdekében történô megszakítását, illetve az életének megszakításában való közremûködést szabályozó rendelkezések minden körülmények között alkotmányellenesek volnának, akkor az indítvány elutasításával a válaszadás véget is ér. És véget ér minden további próbálkozás az alkotmányos követelményeknek megfelelô szabályozással, mivel ez a cél eleve alkotmányellenesnek minôsül. Ez tehát a jövô felé lezárt válasz volna. Ha azonban a mulasztásban megnyilvánuló alkotmánysértés megállapítását a szabályok kialakításához szükséges idô hosszúsága zárja ki, akkor nincs akadálya annak, hogy megkezdôdjön a nyilvános gondolkodás és szakmai mérlegelés a lehetséges szabályozás elvi és gyakorlati kérdéseirôl. Ez a jövô felé nyitott válasz volna. A nyitott válasz meg is fogalmazhat bizonyos, közvetlen jogi következmények nélküli útmutatást a jövô számára. Megállapíthatja, hogy bár a gyógyíthatatlan ember öngyilkosságában való közremûködés és a gyógyíthatatlan ember kérésére alkalmazott aktív eutanázia szabályainak hiánya önmagában nem jelent alkotmányellenes helyzetet, de alkotmányellenessé válhat a helyzet akkor, ha a jogalkotó és a jogalkalmazó egyáltalán nem tesznek lépéseket az elengedhetetlen társadalmi vita és szakmai mérlegelés elindítására. Ilyen állásfoglalásra léteznek analógiák a bíróság korábbi gyakorlatából júniusában az akkori par- 140 / DÖNTÉS ELÔTT FUNDAMENTUM / SZÁM
8 lamenti ellenzék egy sor indítványban támadta meg a gazdasági stabilizációt szolgáló egyes törvénymódosításokról szóló évi XLVIII. törvényt (a továbbiakban: Gst.). Ezek közül az elsô azt kifogásolta, hogy a stabilizációs törvénynek nevezett anyag nem egységes jogalkotás, hanem a törvénymódosítások laza halmaza. A bíróság elutasította a kérést, hogy ezen az alapon teljes egészében semmisítse meg a Gst.-t, de hozzáfûzte: Annak hangsúlyozása mellett [...] hogy a vázolt problémák nem nyújtanak alapot a Gst.-nek a maga egészében való megsemmisítésére, kétségtelen: a Gst. a törvényalkotásban ritkán elôforduló, kényszer szülte kivétel lehet csupán, nem pedig a törvényalkotás körében szélesebb körben alkalmazott»modell«[42/1995. (VI. 30.) AB határozat]. Azaz: nem összetartozó törvények egyetlen törvényben való módosítása önmagában nem alkotmányellenes, de alkotmányellenessé válhat ez az eljárás, ha a jövôben rendszeres gyakorlattá lesz. Ez az állásfoglalás nem párosult közvetlen jogi konzekvenciákkal: a bíróság visszautasította a Gst. megsemmisítését célzó indítványt. De kilátásba helyezte, hogy egy késôbbi idôpontban már jogi konzekvenciái lehetnek annak, ha a salátatörvények alkotása rendszeres gyakorlattá válik. Más esetekben is ugyanígy járt el a bíróság. Így a termôföldrôl szóló, április 6-án elfogadott, de ki nem hirdetett törvényt vizsgáló 35/1994. (VI. 24.) AB határozat elôször leszögezi, hogy a reális piaci földárak kialakulásához szükséges idôt az Alkotmánybíróság [...] nem tudja fölbecsülni. Majd hozzáteszi: Arra a kérdésre, hogy megtámadható lesz-e a törvény, ha az indokoltnál hosszabb ideig marad hatályban a korlátozás, az Alkotmánybíróság igenlô választ ad. Hasonló módon lehetne a jelen esetben is megállapítani, hogy az már alkotmányellenes helyzethez vezetne, ha a jogalkotó és a jogalkalmazó a jövôben sem tenne lépéseket az elengedhetetlen társadalmi vita és szakmai mérlegelés intézményes elindítására. Annak a megállapításnak, hogy az Országgyûlés, a kormány és az egészségügyi hatóságok lépéseket kell tegyenek az elengedhetetlen társadalmi vita és szakmai mérlegelés elindítására, nincsenek közvetlen jogkövetkezményei. Nem jár együtt vele jogszabály akár jövôbeni határidôhöz kötött megsemmisítése, miként a 42/1995. (VI. 30.) AB határozat sem rendelkezett a Gst. megsemmisítésérôl. De ez nem jelenti, hogy egy ilyen állásfoglalás következmények nélkül maradna. Összefoglalva: levelünk megerôsíti az indítvány álláspontját, mely szerint az Eütv ai számos részletükben külön-külön is alkotmánysértôk, s ezek a rendelkezések együttesen is alkotmányellenesek, mivel a beteg ember önrendelkezési jogának lényeges tartalmát korlátozzák. Abban a kérdésben, hogy az aktív eutanázia és a beteg ember öngyilkosságában való közremûködés szabályainak hiánya, illetve az a szabályok szerint végzett cselekmények dekriminalizálásának hiánya alkotmányellenes mulasztásra utal-e, levelünk részben ellentmond az indítványozóknak, részben egyetért velük. Véleményünk szerint ahhoz, hogy az alkotmányellenes mulasztás megállapítására kényszerítô ok legyen, hiányzik egy fontos eljárási feltétel: a megállapított hiány ésszerûen kitûzhetô határidôn belül nem pótolható. Ugyanakkor azt gondoljuk, hogy alkotmányellenes mulasztáshoz vezetne, ha az Országgyûlés, a kormány és az egészségügyi hatóságok semmit nem tennének azért, hogy közelebb vigyenek ahhoz a helyzethez, melyben a hiány pótlását már ésszerû idôn belül el lehet végezni. Budapesten, november 15-én Kis János egyetemi tanár dr. Sajó András akadémikus, egyetemi tanár FUNDAMENTUM / SZÁM DÖNTÉS ELÔTT / 141
I A KISEBBSÉGI OMBUDSMAN MEGÁLLAPÍTÁSAI A ZÁMOLYI HAJLÉKTALANNÁ VÁLT ROMA CSALÁDOK ÜGYÉBEN
I A KISEBBSÉGI OMBUDSMAN MEGÁLLAPÍTÁSAI A ZÁMOLYI HAJLÉKTALANNÁ VÁLT ROMA CSALÁDOK ÜGYÉBEN I. AZ OMBUDSMANI VIZSGÁLAT MEGINDÍTÁSA A Nemzeti és Etnikai Kisebbségi Hivatal elnöke 1998. április 30-án beadvánnyal
véleménye az új Polgári törvénykönyv tervezetének egyes szabályairól
A Háttér Társaság a Melegekért véleménye az új Polgári törvénykönyv tervezetének egyes szabályairól A Háttér Társaság a Melegekért Egyesület áttekintette a Polgári törvénykönyv 2008 márciusában közzétett
Tisztelt Székely László Úr!
M O Z G Á S K O R L Á T O Z O T T A K E G Y E S Ü L E T E I N E K O R S Z Á G O S S Z Ö V E T S É G E www.meosz.hu 1 0 3 2 B u d a p e s t, S a n M a r c o u. 7 6. Telefon: +36 1/388-2387; 388-2388 E-mail:
Lakatos Viktor Büntetőjogi Tanszék Témavezető: Gellér Balázs
Lakatos Viktor Büntetőjogi Tanszék Témavezető: Gellér Balázs A KÁBÍTÓSZER-FÜGGŐSÉG BÜNTETŐJOGI SZABÁLYOZÁSÁNAK KRITIKÁJA 1. Bevezetés A Btk. kábítószer-függőkre vonatkozó szabályainak megjelenése A Büntető
ÍTÉLET A KMETTY KONTRA MAGYARORSZÁG-ÜGYBEN *
ÍTÉLET A KMETTY KONTRA MAGYARORSZÁG-ÜGYBEN * Az Emberi Jogok Európai Bírósága (Második Szekció) kamaraként tartott ülésén, melyen részt vett J.-P. Costa elnök, A. B. Baka, L. Loucaides, K. Jungwiert, V.
A tikos információgyûjtés magyar szabályozása, és az általa nyert információ felhasználása a büntetõeljárás során
Miskolci Egyetem Állam-, és Jogtudományi Kar Bûnügyi Tudományok Intézete Büntetõ eljárásjogi és Büntetésvégrehajtási Jogi Tanszék A tikos információgyûjtés magyar szabályozása, és az általa nyert információ
A hazai termőföldforgalom aktuális kérdései Dr. Simon Attila István közigazgatási államtitkár Földművelésügyi Minisztérium
A hazai termőföldforgalom aktuális kérdései Dr. Simon Attila István közigazgatási államtitkár Földművelésügyi Minisztérium 2015. Szeptember 04. 1 17/2015. (VI. 5.) AB határozat Az Alkotmánybíróság megerősítette

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság